|  |  |
| --- | --- |
| ***Kápolnásnyék Község Önkormányzata***  ***2475. Kápolnásnyék, Fő utca 28.***  ***Tel.: 22/574-100, Fax: 22/368-018***  ***e-mail: hivatal@kapolnasnyek.hu*** |  |

**Ügyiratszám: K/1601-2/2020**

**DÖNTÉSELŐKÉSZÍTŐ**

**IRAT**

**Kápolnásnyék Község Önkormányzat Képviselő-testületének**

**hatáskörében eljáró**

**Kápolnásnyék Község Polgármestere**

**részére**

Tárgy:  A Kápolnásnyék és környéke Bűnmegelőző Polgárőr Egyesület rendkívüli támogatásáról

Készítette: Szabóné Ánosi Ildikó jegyző

Az előterjesztéssel kapcsolatos törvényességi észrevétel:

Rendelet

**Határozat x** normatív

egyéb

A döntéshez egyszerű

minősített többség szükséges.

Az előterjesztés a kifüggesztési helyszínen közzétehető:

igen x

nem

Az előterjesztést nyílt ülésen kell tárgyalni.

Az előterjesztést zárt ülésen kell tárgyalni.

Az előterjesztés zárt ülésen tárgyalható.

A Kápolnásnyék és környéke Bűnmegelőző Polgárőr Egyesület a veszélyhelyzet kihirdetésének napjától, 2020. március 11-től segíti az önkormányzat koronavírus járvány miatti veszélyhelyzetből eredő feladatainak ellátását. Részt vesznek az otthon tartózkodó iskolás és óvodás gyermekek étkezésének biztosításában, mindennap házhoz szállítják számukra az ételt. Közel 900 háztartás részére juttatták el az önkormányzat által biztosított többször használatos maszkot. Bizonyos rendkívüli és azonnali megoldást igénylő problémák kezelésében is segítséget nyújtottak. Mindezeken felül napi szinten járőröznek a település minden részén, ezzel is segítve a lakosság biztonságérzetét.

A megnövekedett feladatok a kiadások növekedését is eredményezték. A polgárőrség használatában lévő gépjárművek megnövekedett üzemanyagfogyasztása, a biztonságos közlekedéshez elengedhetetlen téli-nyári gumi csere, és a gépjárművek fenntartásával kapcsolatos egyéb költségek finanszírozására az egyesületnek már nincs fedezete.

Az idei évben a Képviselő-testület még nem bírálta el a civil szervezetek számára kiírt pályázatokat, így a polgárőrség sem részesülhetett semmilyen anyagi támogatásban, ezért a működésükhöz, és a megnövekedett feladatok ellátásához mindenképpen szükségük van anyagi segítségre.

**Kápolnásnyék Község Önkormányzat Képviselő-testületének hatáskörében eljáró**

**Kápolnásnyék Község Polgármesterének**

**16/2020. (V.15.)**

**határozata**

**a polgárőrség rendkívüli támogatásáról**

Kápolnásnyék Község Polgármestere a döntéshozatal körülményei kapcsán az alábbiakat rögzíti.

2020.03.11. napjától hatályban van a veszélyhelyzet kihirdetéséről szóló 40/2020. (III. 11.) Korm. rendelet, melyben a Kormány az élet- és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdetett ki.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény a 46. § (4) bekezdése szerint „Veszélyhelyzetben a települési önkormányzat képviselő-testületének, a fővárosi, megyei közgyűlésnek feladat- és hatáskörét a polgármester, illetve a főpolgármester, a megyei közgyűlés elnöke gyakorolja. Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti.”

Kápolnásnyék Község Polgármestere az alábbiakat rögzíti:

1. Az élet- és vagyonbiztonságot veszélyeztető tömeges megbetegedést okozó humánjárvány megelőzése, illetve következményeinek elhárítása, a magyar állampolgárok egészségének és életének megóvása érdekében elrendelt veszélyhelyzetre tekintettel a Kápolnásnyék és környéke Bűnmegelőző Polgárőr Egyesület (székhelye: 2475 Kápolnásnyék, Kossuth Lajos út 2..) **veszélyhelyzettel kapcsolatos tevékenységének finanszírozására 300.000, azaz háromszázezer forint működési célú támogatást nyújtok.**

1. A Polgárőr Egyesület 2021. január 31. napjáig köteles a támogatott összeg felhasználásával elszámolnia.
2. A támogatás fedezetét az Önkormányzat 2020. évi költségvetésének civil szervezetek támogatása előirányzatának terhére rendelem biztosítani.
3. Felkérem a jegyzőt, hogy a határozatom végrehajtásához szükséges intézkedéseket haladéktalanul tegye meg.

A határozat végrehajtásáért felelős: Szabóné Ánosi Ildikó jegyző

A határozat végrehajtásának határideje: azonnal

Kápolnásnyék, 2020. 05. 15.

|  |  |
| --- | --- |
| Podhorszki István | Szabóné Ánosi Ildikó |
| polgármester | jegyző |